**ELŐTERJESZTÉS**

**az egészségügyi alapellátást végző háziorvosok működési feltételeinek javítását elősegítő támogatásról szóló rendelet módosításához**

**Előadó**: Finta Brigitta szociális ügyintéző

**Az előterjesztést készítette**: Finta Brigitta szociális ügyintéző

**Tisztelt Képviselő-testület!**

Nick Község Önkormányzatának Képviselő-testülete 2016. novemberi testületi ülésén tárgyalta és fogadta el az egészségügyi alapellátást végző háziorvosok működési feltételeinek javítását elősegítő támogatásról szóló 14/2016.((XI.23.) önkormányzati rendeletet.

Az államháztartásról szóló 2011. évi CXCV. törvény változása miatt szükséges a rendelet módosítása az alábbiak szerint:

Az államháztartásról szóló törvény 2016. évben hatályos rendelkezése alapján a pénzügyi beszámolóhoz csatolni kellett a támogatás összegének felhasználásáról szóló és a támogatásban részesülő nevére kiállított számlák, bizonylatok, hitelesített másolatait, melynek rendjétaz egészségügyi alapellátást végző háziorvosok működési feltételeinek javítását elősegítő támogatásról szóló önkormányzati rendelet 1. melléklete rögzít.

Az Áht. 2017. január 1-től hatályos szabálya alapján a pénzügyi beszámolóhoz csatolni kell a beszámoló által érintett időszakban felmerült, a támogatott tevékenység megvalósításához kapcsolódó költségeket igazoló számviteli bizonylatokról készített összesítőt. Az összesítő tartalmazza az elszámolás részét képező költséget igazoló számviteli bizonylatok sorszámát, típusát (így különösen számla, bérkifizetési összesítő, számlakivonat), a kiállításának keltét, a teljesítésének dátumát, a gazdasági esemény rövid leírását, nettó összegét, bruttó összegét, a támogatás terhére elszámolt összeget, a számviteli bizonylat kiállítójának nevét, adószámát, a pénzügyi teljesítés időpontját, valamint a kedvezményezett képviseletére jogosult vagy az általa meghatalmazott személy aláírását. A számlaösszesítőhöz csatolni szükséges az egyes számlák kifizetését igazoló dokumentum másolatát.

Kérem a Képviselő-testületet a rendelet-tervezet megtárgyalására és elfogadására!

Nick, 2017 április 10.

Finta Brigitta sk.

szociális ügyintéző

**Előzetes hatásvizsgálat**

**Nick Község Önkormányzata Képviselő-testületének**  **az egészségügyi alapellátást végző háziorvosok működési feltételeinek javítását elősegítő támogatásról szóló önkormányzati rendelet modosításához**

A jogalkotásról szóló 2010. évi CXXX. Törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről a Képviselő-testületet tájékoztatom:

**A tervezett jogszabály hatásai**

1. ***társadalmi, gazdasági, költségvetési hatásai:***

Az államháztartásról szóló 2011. évi CXCV. törvény (Áht.) 53. §-a alapján a kedvezményezettet beszámolási kötelezettség terheli a költségvetési támogatás rendeltetésszerű felhasználásáról. Az Áht. végrehajtásáról rendelkező 368/2011. Korm. rendelet 92. §-a alapján a kedvezményezettnek a támogatott tevékenységről és a támogatott tevékenység megvalósításával kapcsolatban felmerült valamennyi költségről el kell számolni. A közpénzekből nyújtott támogatások átláthatóságáról szóló 2007. évi CLXXXI. törvény hatálya alá tartozik az államháztartás alrendszereiből egyedi döntés alapján nyújtott, államháztartáson kívüli természetes személyek, jogi személyek és jogi személyiséggel nem rendelkező egyéb szervezetek számára odaítélt, természetben vagy pénzben juttatott támogatás.

***b.) környezeti és egészségi következményei:*** a működési támogatás elősegíti a jobb feltételek megteremtését, mely a lakosság ellátásának színvonalát növeli.

***c.) adminisztratív terheket befolyásoló hatásai:***

A rendelet végrehajtásához szükséges személyi állomány rendelkezésre áll. Az ellátási kötelezettséggel rendelkező szolgáltatók érvényes működési engedéllyel rendelkeznek. A támogatási szerződés megkötése, az ehhez szükséges nyilatkozatok beszerzése az igazgatási csoport, míg az éves elszámolás ellenőrzése a pénzügyi csoport feladata.

**A jogszabály megalkotásának szükségessége, a jogalkotás elmaradásának várható következményei:**

Magyarország helyi önkormányzatairól szóló CLXXXIX. törvény 41. § (9) bekezdése alapján a helyi önkormányzat képviselő-testülete az államháztartáson kívüli forrás átvételére és átadására vonatkozó rendelkezéseket rendeletben szabályozza.

**A jogszabály alkalmazásához szükséges személyi, szervezeti, tárgyi és pénzügyi feltételei:**

A rendelet végrehajtásához az önkormányzat megfelelő személyi állománnyal rendelkezik. A támogatás forrását a képviselő-testület az adott évi költségvetésében – a lehetőségek függvényében, azokat figyelembe véve – biztosítja. Amennyiben adott évben a képviselő-testület nem tud forrást biztosítani a támogatáshoz, úgy az egyedi kérelem elutasításra kerül.

**Nick Község** **Önkormányzata Képviselő-testületének**

**……/2017. (…….) önkormányzati rendelete**

**az egészségügyi alapellátást végző háziorvosok működési feltételeinek javítását elősegítő támogatásról szóló 14/2016.(XI.23.) önkormányzati rendelete módosításáról**

**(Tervezet)**

Nick Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 41. § (9) bekezdésében kapott felhatalmazás alapján, valamint az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§**

Az egészségügyi alapellátást végző háziorvosok működési feltételeinek javítását elősegítő támogatásról szóló 14/2016.(XI.23.) önkormányzati rendelet (a továbbiakban: R.) 1. melléklete helyébe jelen rendelet 1. melléklete lép.

**2.§**

Ez a rendelet a kihirdetését követő napon lép hatályba és a hatályba lépését követő napon hatályát veszti.

Nick, 2017. április 18.

Csorba József sk. dr. Kiss Julianna sk.

polgármester jegyző

1. *melléklet a…. /2017.(…..) önkormányzati rendelethez*
2. *melléklet a 14/2016.(XI.23.) önkormányzati rendelethez*

**Útmutató**

**A támogatásban részesülő számára nyújtott költségvetési támogatásról szóló pénzügyi beszámoló elkészítéséhez**

A költségvetésből nyújtott támogatásokról szóló pénzügyi beszámoló követelményei

A pénzügyi beszámoló tartalma, elkészítésének követelményei:

a) A beszámolóhoz csatolni kell a beszámoló által érintett időszakban felmerült, a támogatott tevékenység megvalósításához kapcsolódó költségeket igazoló számviteli bizonylatokról készített összesítőt az Ávr. 93. § (3) bekezdésében meghatározott tartalommal. A számlaösszesítőhöz csatolni szükséges az egyes számlák kifizetését igazoló dokumentum másolatát. A költségvetési támogatás terhére elszámolható költségeket és a költségvetési támogatás összegét forintban kell megállapítani.

b) a támogatásban részesülő kizárólag a támogatott tevékenység időtartama alatt felmerült költségeket szerepeltetheti a beszámolóban,

c) működési célú támogatás esetén az Áht. 6. § (5) bekezdésében a működési kiadások körében meghatározott kiadások számolhatók el,

d) a támogató és a támogatott a támogatásokkal kapcsolatos valamennyi dokumentumot köteles a kedvezményezett beszámolójának támogató általi jóváhagyásától számított legalább tíz évig megőrizni.